बुधबार प्राधिकरण, विमानस्थल र अन्तर्राष्ट्रिय वायुसेवा सञ्चालक संघबीचको छलफलमा प्राधिकरणले साना जहाज मात्रै ल्याउन भनेको आग्रह गरेको त्रिभुवन अन्तर्राष्ट्रिय विमानस्थलका प्रमुख इन्जिनीयर मुरारी भण्डारीले जानकारी दिए। 'हामीले एयरलाइन्स अपरेटरसँगको बैठकमा साना जहाज सञ्चालनमा ल्याउन अनुरोध गरेका छौं,' उनले भने, 'बिग्रिनु त छँदैछ, मर्मत गर्दै विमानस्थल संचालनमा ल्याउनै पर्छ। जतिसक्दो चाँडो धावनमार्गको पुनर्निर्माण गर्ने योजना बनाएका छौँ। त्यतिन्जेल साना विमान ल्याउन भनिएको हो।'
